ΓΡΑΠΤΗ ΕΡΩΤΗΣΗ E-1876/00

υποβολή: Konstantinos Hatzidakis (PPE-DE) προς την Επιτροπή

(9 Ιουνίου 2000)

Θέμα: Διαχείριση των αποβλήτων στην Ελλάδα

Κατά το έτος 1999 στην Ελλάδα, παρήχθησαν 264 571 τόνοι επικίνδυνων αποβλήτων. Από αυτούς το 76,1 % αποθηκεύθηκαν προσωρινά, το 22,73 % αξιοποιήθηκε, το 1,01πέστη επεξεργασία και μόνο 0,12 καταστράφηκε σε ειδικά εργοστάσια του εξωτερικού λόγω έλλειψης ειδικής μονάδας διάθεσης αποβλήτων στην Ελλάδα. Σύμφωνα με καταγγελίες που δημοσιεύονται στον Τύπο, ένα μεγάλο μέρος του κόλπου της Ελευσίνας έχει μολυνθεί από τη διοχέτευση στη θάλασσα ακατέργαστων αποβλήτων, πολλές φόρες δε τοξικών, γεγονός που έχει ευρύτερες συνέπειες στην μόλυνση του θαλάσσιου περιβάλλοντος.

Θα ήθελα να με ενημερώσει η Επιτροπή:

1. Αν έχειπόψη περιπτώσεις μόλυνσης του οικοσυστήματος εξαιτίας ελλιπούς διαχείρισης των αποβλήτων στην Ελλάδα;

2. Αν η Ελλάδα έχει συμμορφωθεί με την κοινοτική νομοθεσία όσον αφορά την διαχείριση τόσο των στερεών όσο και τωνγρών αποβλήτων και αν όχι, σε ποιες ενέργειες προτίθεται να προβεί η Επιτροπή;

Απάντηση της κας Wallstrm εξ ονόματος της Επιτροπής

(11 Οκτωβρίου 2000)

1. Οι πληροφορίες της Επιτροπής για την συνολική κατάσταση στην Ελλάδα όσον αφορά την διαχείριση των αποβλήτων είναι περιορισμένες. Η Ελλάδα δεν έχει διαβιβάσει έκθεση για την εφαρμογή των Οδηγιών των

σχετικών με την διαχείριση των αποβλήτων για το διάστημα 1989 1997(1). Ωστόσο, στα τέλη του 1999, η Ελλάς απήντησε σε τέσσερα ερωτηματολόγια που αφορούσαν την εφαρμογή τεσσάρων κοινοτικών Οδηγιών περί αποβλήτων. Οι απαντήσεις είναι αρκετά αποσπασματικές και δεν φιλοτεχνούν μία συνολική εικόνα των ακολουθούμενων στην Ελλάδα πρακτικών όσον αφορά την διαχείριση των αποβλήτων.

Σύμφωνα με τις απαντήσεις αυτές, παρήχθησαν στην Ελλάδα (δεν αναφέρεται το έτος) 280 000 τόννοι επικίνδυνων αποβλήτων, εκ των οποίων οι 95 760 ανακυκλώθηκαν (μολονότι η Ελλάς επεσήμανε ότι δεν διαθέτει εγκαταστάσεις για την επεξεργασία ή την τελική διάθεση επικίνδυνων αποβλήτων). Σύμφωνα με τις απαντήσεις, τα επικίνδυνα απόβλητα φέρονται ως προσωρινώς αποθηκευθέντα ή εξαχθέντα, για τελική διάθεση, σε άλλες χώρες.

Δεδομένου ότι η Επιτροπή δεν διαθέτει τα μέσα για να επιθεωρήσει τις ελληνικές εγκαταστάσεις διαχείρισης των αποβλήτων ή για να ελέγξει, κατά κάποιον άλλο τρόπο, τα προαναφερθέντα αριθμητικά στοιχεία, δεν έχειπ’ όψη της γενικά στοιχεία για τυχόν κρούσματα περιβαλλοντικής ρύπανσης λόγω παράτυπης διαχείρισης αποβλήτων. Επίσης δεν είναι σε θέση να επιβεβαιώσει ή να διαψεύσει τον αριθμό των (περίπου 3 000) άνευ αδείας χώρων ταφής αποβλήτων στην Ελλάδα, που ενίοτε αναφέρεται σε επίστημονικές δημοσιεύσεις. Υπάρχουν, εντούτοις, ορισμένες καταγγελίες περιβαλλοντικών παραβάσεων σχετιζόμενων με τα απόβλητα, τις οποίες η Επιτροπή εξετάζει. Δεν είναι ωστόσο δυνατόν να ελεγχθεί η αντιπροσωπευτικότητα των εν λόγω περιπτώσεων.

2. Η Επιτροπή είναι της γνώμης ότι ορισμένες κοινοτικές απαιτήσεις δεν ικανοποιούνται από την Ελλάδα και έχει προβεί στην λήψη μέτρων δυνάμει του άρθρου 226 (πρώην άρθρο 169) της συνθήκης ΕΚ. Οι σημαντικότερες από αυτές αφορούν την απουσία διαχειριστικού σχεδίου για τα επικίνδυνα απόβλητα, την απουσία νομοθεσίας για την πλήρη συμμόρφωση με την Οδηγία για την συσκευασία και τα απόβλητα συσκευασιών, καθώς και την απουσία προγραμμάτων για την διαχείριση των ηλεκτρικών συστοιχιών και για την τελική διάθεση των αποβλήτων πολυχλωριωμένων διφαινυλίων (PCB).

(1) COM(97)23 και COM(1999)752.